Source: http://www.rvr.sk/sk/spravy/index.php?aktualitaId=1525
Timestamp: 2019-04-25 19:46:29+00:00
Document Index: 16519299

Matched Legal Cases: ['§ 31', '§ 16', '§ 16', '§ 31', '§ 16', '§ 16', '§ 16', '§ 68']

Tlačová informácia zo zasadnutia RVR dňa 20. 3. 2012 - Rada pre vysielanie a retransmisiu
20. 3. 2012 v sídle Rady pre vysielanie a retransmisiu
uložila sankciu – pokutu vo výške 10 000 eur vysielateľovi MARKÍZA-SLOVAKIA, spol. s r.o. (programová služba TV MARKÍZA) za porušenie § 31a ods. 4 ZVR (zákaz skrytej mediálnej komunikácie), ku ktorému došlo tým, že dňa 5. 9. 2011 o cca 19:00 hod. odvysielal v programe Televízne noviny príspevok s názvom Prípravy na tanečný sviatok, ktorý propagoval program Let´s Dance;
uložila sankciu – pokutu vo výške 170 eur vysielateľovi Rozhlas a televízia Slovenska (programová služba Jednotka) za porušenie § 16 ods. 3 písm. l) v súvislosti s nedodaním súvislého záznamu vysielania programu Luther vysielaného dňa 8. 11. 2011 o cca 21:05 hod.;
začala správne konanie voči vysielateľovi MAC TV, s.r.o. (programová služba JOJ) vo veci možného porušenia § 16 ods. 3 písm. b) ZVR (objektívnosť a nestrannosť spravodajských a politicko-publicistických programov, oddeľovanie názorov a komentárov od informácií spravodajského charakteru) v súvislosti s odvysielaním príspevku Futbalový Víkend šampiónov? Kdeže!!!! Víkend babrákov!!! dňa 6. 1. 2012 o cca 20:00 hod. v programe Šport;
začala správne konanie voči vysielateľovi MARKÍZA-SLOVAKIA, spol. s r.o. (programová služba TV MARKÍZA) vo veci možného porušenia § 31a ods. 4 ZVR (zákaz skrytej mediálnej komunikácie) v súvislosti s tým, že dňa 17. 1. 2012 o cca 19:00 hod. odvysielal v programe Televízne noviny príspevok Nová spevácka šou, ktorý obsahoval informácie o programe Hlas Česko Slovenska;
začala správne konanie voči vysielateľovi MARKÍZA-SLOVAKIA, spol. s r.o. (programová služba TV MARKÍZA) vo veci možného porušenia § 16 ods. 3 písm. b) ZVR (objektívnosť a nestrannosť spravodajských a politicko-publicistických programov, oddeľovanie názorov a komentárov od informácií spravodajského charakteru) v súvislosti s odvysielaním dvoch príspevkov programu Televízne noviny, a to Markíza podáva žalobu odvysielaného dňa 29. 1. 2012 a Prečo nepôjdeme na OTO 2011 odvysielaného dňa 30. 1. 2012;
začala správne konanie voči vysielateľovi TV Levoča vo veci možných porušení § 16 ods. 3 písm. g) ZVR (povinnosť trvalo na obrazovke označiť televíznu programovú službu logom) a § 16 ods. 3 písm. l) ZVR (poskytnutie súvislého záznamu z vysielania na vyžiadanie Rady) v súvislosti s vysielaním dňa 23. 1. 2012 v čase od 17:30 do 19:00 hod.;
začala správne konanie voči vysielateľovi Turist servis, s.r.o., Poprad (programová služba TOUR RADIO) vo veci možného porušenia § 68 ods. 7 písm. a) ZVR v súvislosti s nevyužívaním frekvencie 93,2 MHz Poprad na účely, na ktoré bola vysielateľovi pridelená;
schválila výsledky monitoringu vysielania vybraných programov v období kampane a volieb do NRSR, v rámci ktorého nebolo zistené žiadne porušenie právnych predpisov;
schválila Správu o stave vysielania v Slovenskej republike a o činnosti Rady pre vysielanie a retransmisiu za rok 2011.
Všetky uznesenia prijaté dňa 20. 3. 2012 budú uverejnené v zápisnici zo zasadnutia na webovej stránke Rady.
Tlačová informácia zo zasadnutia 20. 3. 2012 (DOC)
Tlačová informácia zo zasadnutia 20. 3. 2012 (PDF)